
[bookmark: _Toc426552205][bookmark: _Toc526409849][bookmark: _Toc23308927]TYÖTEHTÄVÄT

Työtehtävät työpaikkajaksolla:
· Varhaiskasvatusta ohjaavien säädösten, määräysten sekä työyksikön toimintaperiaatteiden, arvojen ja eettisten periaatteiden mukainen työskentely
· Lastenohjaajan työnkuvan, työyksikön työtehtävien ja vastuualueiden mukainen työskentely yhteistyössä työryhmän jäsenten kanssa lapsen terveys, turvallisuus ja hyvinvointi huomioiden
· Omien työtehtävien suunnittelu yhteistyössä työryhmän kanssa varhaiskasvatuksen työtapoja, -välineitä ja materiaaleja hyödyntäen
· Pedagogista toiminnan toteuttaminen huomioiden lasten osallisuus, kielen kehitys, ajattelu- ja ongelmanratkaisutaidot, leikki ja liikkuminen sekä kulttuurisen, katsomuksellisen ja eettisen ajattelun edistäminen
· Vuorovaikutus lapsen ja huoltajan kanssa huomioiden lapsen tunnetaitojen ja yhdessä toimimisen kehittäminen
· Teknologian hyödyntäminen ohjaamisessa ja soveltuvan tieto- ja viestintäteknologian käyttäminen vuorovaikutuksen tukena työpaikan ohjeita noudattaen
· Oman turvallisuuden, työkyvyn ja työhyvinvoinnin ylläpitäminen ja edistäminen
· Oman työn arviointi ja kehittäminen
[bookmark: _Toc526409850][bookmark: _Toc288489010][bookmark: _Toc219690634]OHJEET OPISKELIJALLE


ESIMERKKI AIKATAULUSTA
[bookmark: _Toc190495520][bookmark: _Toc343095955]
TAVOITTEET
Laadi itsellesi tavoitteet työelämässä oppimista varten. Palauta tavoitteet ennen työpaikalle lähtemistä ohjaavalle opettajalle Pedanettiin ja työpaikkaohjaajalle ensimmäisenä työpäivänä.

TYÖSKENTELYYN OSALLISTUMINEN
Osallistu aktiivisesti ja oma-aloitteisesti työtiimin jäsenenä päivittäisen toiminnan suunnitteluun, toteuttamiseen ja arviointiin. Harjoittele vuorovaikutusta lapsen ja huoltajan kanssa huomioiden soveltuvan tieto- ja viestintäteknologian käyttämisen vuorovaikutuksen tukena työpaikan ohjeita noudattaen. Huomioi työskentelyssäsi työpaikan tarpeet ja mahdollisuudet.


[bookmark: _Toc526409855]ARVOT
Selvitä varhaiskasvatusta ohjaava arvoperusta ja toimintaperiaatteet omassa työpaikassasi.
· keskustele ohjaajan kanssa varhaiskasvatussuunnitelman perusteiden mukaisesta arvoperustasta
· selvitä itsellesi miten arvot näkyvät arjessa (Missä arvo luuraa?)
· dokumentoi ne hetket/ tilanteet/ paikat, joissa arvot toteutuvat
· keskustele ohjaajan kanssa tekemistäsi havainnoista
· tee lyhyt kirjallinen raportti (korkeintaan yksi sivu) ja palauta se Pedanettiin – RAPORTTI ON OSA NÄYTÖN ARVIOINTIA

LAPSEN VASU
Valitse ohjaajasi kanssa lapsi, jonka varhaiskasvatussuunnitelmaan tutustut.  
· tutustu ensin ohjaajasi kanssa vähintään yhteen lapsen vasuun
· pyydä lapsen vanhemmilta lupa vasuun tutustumiseen ja lapsen havainnointiin
· havainnoi ja kuvaa miten lapsen vasuun kirjatut tavoitteet ja sopimukset huomioidaan päivittäisessä toiminnassa
· mieti kuinka voisit huomioida ja hyödyntää vasuun kirjattuja tavoitteita ja sopimuksia omassa toiminnassasi 
· palauta lyhyt kirjallinen raportti Pedanettiin työelämässä oppimisen lopussa – RAPORTTI ON OSA NÄYTÖN ARVIOINTIA



NÄYTTÖ

AMMATTITAIDON OSOITTAMISTAVAT
[bookmark: _Toc513468822]Opiskelija osoittaa ammattitaitonsa näytössä käytännön työtehtävissä varhaiskasvatuksen toimintaympäristössä lapsen kasvun, hyvinvoinnin ja oppimisen edistämisen tehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

VALMISTAUTUMINEN NÄYTTÖÖN
Työpaikkajakson aikana osallistu aktiivisesti ja omatoimisesti toiminnan suunnitteluun ja toteutukseen. Näytä motivaatiosi oppia uusia asioita, kokeile uusia työmuotoja ja ole rohkeasti mukana erilaisissa vuorovaikutustilanteissa. 
Osaamisen osoittamisen suunnitelma: Kirjoita suunnitelma ja siihen liittyvät tehtäväsi tavoitteineen valmiiksi niin, että voit esitellä ne hyvissä ajoin ennen varsinaista näyttöä. Tee mahdolliset muutokset ja viimeistelyt suunnitelmiin ja palauta ne näytön vastaanottajalle niin, että hän ehtii tarkistaa ne ennen näyttöä.
Näytön valmistelut: mahdolliset materiaalit, välineet, tilat, viime hetken varmistukset yms.

[bookmark: _Toc513468827]NÄYTÖN SUUNNITTELU
Näytöt järjestetään ensisijaisesti työpaikalla järjestettävän koulutuksen yhteydessä, jotta opiskelija pääsee osoittamaan osaamistaan aidossa työympäristössä. Työelämässä oppimisen alkupuolella opiskelijalle varataan aikaa tutustua työyhteisöön, oppia uusia taitoja ja harjaantua jo opitussa. Kun asiat on opittu, opiskelijan työskentelyä arvioidaan hänen toimiessaan työpaikan tavanomaisissa tehtävissä. 
Näytön toteuttamiselle ei ole asetettu mitään ajallista määrää. Näytön kesto riippuu tehtävästä työstä; erilaiset tehtävät edellyttävät eripituisia työskentelyaikoja. Oleellista on, että opiskelijan osaamisesta saadaan luotettavaa tietoa, jonka perusteella arvosana osaamisesta voidaan antaa. Näytön kesto voidaan sopia opiskelija- ja työpaikkakohtaisesti siten, että sen jälkeen, kun opiskelijalla on ensin ollut mahdollisuus oppia sovitut, tutkinnon ammattitaitovaatimusten mukaiset asiat, opiskelija voi osoittaa osaamistaan sovitun ajanjakson aikana. Näyttö on lastenohjaajaopiskelijoilla usein ollut viikon mittainen. Osan näyttötehtävistä voi tarvittaessa suorittaa aiemminkin kuin viimeisellä viikolla.
Opiskelija suunnittelee näytön yhdessä työpaikkaohjaajan ja opettajan kanssa henkilökohtaista osaamisen osoittamisen suunnitelmaa apuna käyttäen. Suunnitelmaan kirjataan konkreettisesti, miten ja mitä työtehtäviä tehden opiskelija aikoo näyttää osaamisensa. 
Näytön suunnittelun tarkoituksena on selkiyttää opiskelijalle mitä osaamista näytössä arvioidaan ja mitä kriteerejä arvioinnissa käytetään. Suunnitteluun osallistuminen antaa opiskelijalle myös mahdollisuuden kehittää omia itsearviointitaitoja ja tehostaa opiskelua. Yhdessä suunnittelemalla voidaan myös välttää epäselvyyksiä ja väärinymmärryksiä.
Ohjatusta toiminnasta tehdään suunnitelmat ja koko näyttö kannattaa hahmotella viikkosuunnitelman muotoon. Näin työpaikkaohjaaja ja koko työyhteisö saa tiedon mitä opiskelija aikoo näytössä tehdä.  

TOIMINTAOHJEITA NÄYTTÖVIIKOLLE
Opiskelija osallistuu työpaikan päivittäiseen toimintaan näytön ajan sovitun työnjaon mukaisesti. 
Sovitut näyttötehtävät toteutetaan oman osaamisen osoittamisen suunnitelman mukaisesti ammattitaitovaatimukset ja arviointikriteerit huomioiden. 
Näytön aikana opiskelijan kannattaa tehdä päivittäin muistiinpanoja eli kirjata omia vahvuuksia ja kehittämisen kohteita suhteessa valtakunnallisiin tutkinnon osan arvioinnin kohteisiin ja kriteereihin. Tämä helpottaa itsearviointia!

AMMATTITAITOVAATIMUKSET
Ammattieettisyys ja lainsäädännön, määräysten ja ohjeiden noudattaminen
opiskelija
· noudattaa varhaiskasvatuksen lainsäädäntöä, varhaiskasvatussuunnitelman perusteita, määräyksiä ja suosituksia
· noudattaa alan arvoperustaa ja ammattieettisiä periaatteita
· toimii inklusiivisen varhaiskasvatuksen periaatteiden mukaisesti
· työskentelee työnkuvansa ja vastuidensa mukaisesti
· noudattaa salassapito- ja vaitiolovelvollisuutta
· noudattaa tietosuoja- ja tietoturvallisuusohjeita
· noudattaa lastensuojelulain ilmoitusvelvollisuutta
· työskentelee työyksikön turvallisuussuunnitelman mukaisesti
· työskentelee ergonomisten periaatteiden mukaisesti
· työskentelee hygieniavaatimusten mukaisesti
· työskentelee kestävän kehityksen periaatteiden mukaisesti
Ammatillinen vuorovaikutus
opiskelija
· kohtaa lapsen ja perheen arvostavasti
· toimii huomioiden lapsen ja perheen kielellisen, kulttuurisen ja katsomuksellisen taustan
· havaitsee lapsen ja huoltajan vuorovaikutusaloitteita ja vastaa niihin sensitiivisesti
· keskustelee, kuuntelee ja osoittaa kiinnostusta lasta ja huoltajaa kohtaan
· käyttää puhetta tukevia ja korvaavia kommunikointikeinoja
· toimii myönteisenä vuorovaikutusmallina
· työskentelee sukupuolisensitiivisesti
· suunnittelee työtehtävänsä yhteistyössä työryhmän kanssa
· toimii osana monialaista verkostoa työnkuvansa ja vastuidensa mukaisesti
· osoittaa ymmärtävänsä asenteiden ja käyttäytymisen vaikutukset vuorovaikutustilanteissa
Lapsen hyvinvoinnin edistäminen
opiskelija
· havainnoi lasta ja lapsiryhmää ja kertoo havainnoistaan
· käyttää toiminnassaan tietoa lapsen yksilöllisistä vahvuuksista ja tarpeista
· tukee lapsen myönteisen minäkuvan ja itsetunnon vahvistumista
· huolehtii sensitiivisesti lasten perustarpeista, perushoidosta ja terveydestä
· auttaa ja ohjaa lapsia huolehtimaan omasta terveydestään ja hyvinvoinnistaan
· auttaa ja ohjaa lapsia omatoimisuudessa ja arjen taidoissa
· luo omalla toiminnallaan kiireetöntä ja keskittymistä edistävää ympäristöä
· ohjaa lasta tunne- ja itsesäätelytaitojen kehittymisessä
· toteuttaa turvallisuuskasvatusta työnkuvansa ja vastuidensa mukaisesti
· ehkäisee kiusaamista, häirintää, syrjintää ja väkivaltaa sekä puuttuu niihin työyksikön käytänteiden mukaisesti
· innostaa lapsia omaehtoiseen ja tavoitteelliseen ohjattuun liikkumiseen sisällä ja ulkona
· huolehtii lasten erityisruokavalioista sekä katsomuksellisista ja eettisistä ruokavalioista
· ehkäisee lastentauteja ja infektiosairauksia työnkuvansa ja vastuidensa mukaisesti
· toimii varhaiskasvatuksen lääkehoitosuunnitelman mukaisesti
· antaa ensiapua tapaturmissa ja henkeä uhkaavissa ensiaputilanteissa
Lapsen kasvun ja oppimisen edistäminen
opiskelija
· käyttää tietoa lapsen kasvusta, kehityksestä ja oppimisesta
· toimii lapsen varhaiskasvatussuunnitelman mukaisesti
· käyttää työssään arjen tilanteiden pedagogisia mahdollisuuksia
· edistää lasten kielen kehitystä ja kielellistä ilmaisua
· kannustaa lapsia vuorovaikutukseen
· ohjaa lapsia havainnoimaan, ihmettelemään ja tutkimaan arjen ilmiöitä
· tukee lasten ongelmanratkaisutaitoja ja kriittistä ajattelua
· ohjaa lasten matemaattisen ajattelun kehittymistä
· käyttää tietoa kulttuureista, katsomuksista ja kulttuuriperinnöstä
· ohjaa lapsia moninaisuuden kunnioittamiseen
· ohjaa lapsia eettiseen ajatteluun ja kestävään elämäntapaan
Lapsen osallisuus ja monipuolinen pedagoginen toiminta
opiskelija
· suunnittelee ja toteuttaa lapsen kasvua, kehitystä ja oppimista edistävää toimintaa varhaiskasvatussuunnitelman perusteiden mukaisesti
· tukee lasten osallisuutta toiminnan suunnittelussa, toteutuksessa ja arvioinnissa
· käyttää tavoitteellisesti varhaiskasvatuksen monipuolisia työtapoja
· valitsee lapselle soveltuvan työtavan, välineet ja materiaalit
· ohjaa ja innostaa lasta työtapojen, välineiden ja materiaalien valinnassa
· muokkaa oppimisympäristöjä yhdessä lasten kanssa
· rohkaisee lapsia vertaissuhteiden solmimiseen ja ohjaa sosiaalisissa taidoissa
· käyttää toiminnassaan tietoa leikin merkityksestä
· kannustaa lapsia leikkiin
· tarjoaa tilaa, aikaa ja välineitä lasten omaehtoiselle leikille
· ohjaa leikkiä lasten aloitteiden ja kiinnostuksen kohteiden mukaisesti
· tukee ja rikastaa lasten leikkiä
· kannustaa ja ohjaa lapsia taiteelliseen kokemiseen ja ilmaisuun
· rohkaisee lapsia mielikuvitukseen ja luovuuteen
· tarjoaa mahdollisuuksia eri aistien käyttöön
· käyttää digitaalisia välineitä, sovelluksia ja ympäristöjä yhdessä lasten kanssa
· toteuttaa pedagogista dokumentointia työnkuvansa ja vastuidensa mukaisesti
Yhteistyö huoltajien kanssa
opiskelija
· työskentelee perheiden moninaisuutta kunnioittaen
· luo myönteistä vuorovaikutussuhdetta huoltajaan
· keskustelee lapsen päivittäisistä tapahtumista ja kokemuksista
· kertoo huoltajalle havaintoja lapsen hyvinvoinnista, kehityksestä ja oppimisesta
· tukee huoltajaa lapsen hyvinvoinnissa, kehityksessä ja oppimisessa
· kannustaa huoltajaa osallisuuteen ja vaikuttamiseen
Tuen toteuttaminen varhaiskasvatuksessa
opiskelija
· käyttää toiminnassaan tietoa lapsen tuesta ja sen järjestämisestä varhaiskasvatuksessa
· kannustaa lasta havaitsemaan vahvuuksiaan
· tukee lapsen yksilöllistä kehitystä ja oppimista osana päivittäistä toimintaa
· edistää lapsen kehitystä ja oppimista osana vertaisryhmää
· mahdollistaa lapsen osallistumisen toimintaan
· luo mahdollisuuksia lapsen onnistumisen kokemuksille
· osallistuu tuen muotojen suunnitteluun ja toteuttamiseen työnkuvansa ja vastuidensa mukaisesti
· osallistuu tuen tarpeen arviointiin ja toimintatapojen kehittämiseen työnkuvansa ja vastuidensa mukaisesti
· käyttää työssään tietoa paikallisista tuen palveluista



Osaamisen arviointi
Opiskelija

Tyydyttävä 1
· toteuttaa työn ohjeiden mukaisesti
· toimii yhteistyökykyisesti
· tarvitsee joissakin tilanteissa lisäohjeita
· hyödyntää työssä tarvittavaa perustietoa
· muuttaa toimintaansa saamansa palautteen mukaisesti
Tyydyttävä 2
· toteuttaa työn oma-aloitteisesti ja ohjeiden mukaisesti
· toimii yhteistyökykyisesti ja vuorovaikutteisesti
· tarvitsee vain harvoissa tilanteissa lisäohjeita
· hyödyntää työssä tarvittavaa tietoa tarkoituksenmukaisesti
· muuttaa toimintaansa saamansa palautteen ja omien havaintojen mukaisesti
Hyvä 3
· toteuttaa työkokonaisuuden itsenäisesti
· toimii yhteistyökykyisesti ja aloitteellisesti vuorovaikutustilanteissa
· selviytyy tavanomaisista ongelmanratkaisutilanteista
· hyödyntää työssä tarvittavaa tietoa monipuolisesti
· arvioi suoriutumistaan realistisesti
Hyvä 4
· suunnittelee ja toteuttaa työkokonaisuuden itsenäisesti
· toimii yhteistyökykyisesti ja rakentavasti vuorovaikutustilanteissa
· selviytyy ongelmanratkaisutilanteista hyödyntäen monipuolisia ratkaisutapoja
· soveltaa työssä tarvittavaa tietoa monipuolisesti ja perustellusti
· arvioi suoriutumistaan realistisesti sekä tunnistaa vahvuuksiaan ja kehittämisen kohteitaan
Kiitettävä 5
· suunnittelee ja toteuttaa työkokonaisuuden itsenäisesti ottaen huomioon muut toimijat
· toimii yhteistyökykyisesti ja rakentavasti haastavissakin vuorovaikutustilanteissa
· soveltaa työssä tarvittavaa tietoa ongelmanratkaisutilanteissa monipuolisesti ja kriittisesti
· esittää työhön ja toimintaympäristöön liittyviä perusteltuja kehittämisehdotuksia
· arvioi suoriutumistaan realistisesti ja esittää perusteltuja ratkaisuja osaamisensa kehittämiseen
· ymmärtää oman työnsä merkityksen osana laajempaa kokonaisuutta

ENNEN TYÖPIAKKAJAKSOA


1. VIIKKO


SEURAAVAT VIIKOT


Edeltävät opintojaksot suoritettu hyväksytysti!


Tavoitteiden laatiminen - palautus Pedanettiin ja työpaikkaohjaajalle


Perehtyminen työpaikkaan: tutustuminen ympäristöön, lapsiin, vanhempiin, henkilökuntaan ja toimintatapoihin 


Työskentely sovitun työnjaon mukaisesti


NÄYTTÖ


Näytön toteuttaminen suunnitellun mukaisesti


Yhteydenotto työpaikkaan


Osallistuminen työelämässä oppimisen perehdytykseen


Mahdollinen tutustumiskäynti työpaikkaan


Oppimisen palaute yhdessä työpaikkaohjaajan kanssa


Mahdollisen näyttöön liittyvän kirjallisen materiaalin tekeminen


Valmistautuminen arviointikeskusteluun


Näytön valmistelut














Oma esittely ilmoitustaululle ja esittäytyminen vanhemmille!


Tavoitteiden tarkentaminen yhdessä työpaikkaohjaajan kanssa


Työtehtävien suunnittelu


Sovittujen tehtävien tekeminen

